text: ডায়াবেটিস মেলা ১১-১৩ এপ্রিল | 413019|| Bangladesh Pratidin
  আপলোড : ১ এপ্রিল, ২০১৯ ২২:৫৪
  দেশে প্রথমবারের মতো অনুষ্ঠিত হতে যাচ্ছে ডায়াবেটিস মেলা। আগামী ১১ এপ্রিল দুপুর ২টায় শুরু হয়ে এ মেলা চলবে ১৩ এপ্রিল বিকাল ৩টা পর্যন্ত। রাজধানীর খামারবাড়ির কৃষিবিদ ইনস্টিটিউশনে অনুষ্ঠিতব্য মেলায় ডায়াবেটিসে আক্রান্ত রোগী, তাদের স্বজনসহ সংশ্লিষ্টরা অংশ নিতে পারবেন। আগ্রহীদের ওয়েবসাইট (www.diabetesmela.com) থেকে নিবন্ধন করতে হবে। মেলার আয়োজনে রয়েছে 'কংগ্রেসিয়া'।
  মেলায় বিভিন্ন সেশনের মাধ্যমে ডায়াবেটিসের সব তথ্য জানতে পারবেন। ডায়াবেটিসের সাম্প্রতিক ও ভবিষ্যৎ প্রযুক্তি এবং ওষুধ নিয়েও থাকবে বিশেষ আয়োজন। বিশেষজ্ঞদের মতে, দেশে ডায়াবেটিস রোগীর সংখ্যা প্রায় ৯০ লাখ। প্রতি বছর প্রায় ১ লাখ এ রোগে আক্রান্ত হচ্ছে। বিজ্ঞপ্তি